bliven beyusten onder de stat sonder dair mede voird gewracht
te wordden het en wae dat jacop vanden putte binnen jairs
naistcomen sulken bescheit den rinde vand stat bij brachte dat
den selven raide dochte dat nyet tegenstaen den voirs thoenijse
hij mette selve brieve billicken wercken soude mong acr in
pleno silio julii ix
Dits thoenisse dat gegaen es ind
saken ende questien voirscr
Inden yerste droeghen henric de grijpe wout oliviers jan
oliviers ende jan kants dat alsulken mudde corens als de
vors jacop vand putte hadde tot sijnen live op henricke
zwinne geheete vand putte afgeleecht ende gequeten
es geweest over achtien jair oft meer
It dat katheline des voirscr henrix dochter op gedragen
heeft alsulken mudde corens alse zij erflic hadde op eene
beemt toebehoiren den vors jacoppe ende den voirscr
jacoppe dair inne gegoidt nae inhoude der scepen
brieve dair af gemaict en dat inde stat en in vguet
singhen vanden vors mudde corens lijftochten alsoe dat
de selve lijftocht dair mede te nyeute was ende van
egheender weerden
Ende dat nae der selver guedingen de vors jacop alsdoen
der vors katheline opleyde ende uutreycte tghene des
tvors mudde corens erflic beter was dan tvoirscr
mudde corens lijftochten ende de pachten dair aff
verloepen